Umsögn frá Útvarpi Sögu til menntamálanefndar Alþingis 1 . Útvarp Saga fagnar því framtaki mennta - og menningarmálaráðherra að láta mál einkarekinna fjölmiðla til sín taka og leiti leiða til að finna lausn á fjárhagsvanda fjölmiðlanna . 2 . Útvarp Saga telur hinsvegar að beinn fjárstuðingur úr ríkissjóði sé ekki besta leiðin til að standa vörð um lýðræðislega umfjöllun og tjáningarfrelsi í landinu . Grundvallaratriði sé að allur fréttaflutningur og umfjöllun um fréttatengt efni , sé óháð fjárveitingarvaldi Alþingis . Blaða - og fréttamenn eigi að búa við þau starfsskilyrði sem vernda hlutleysisvilja stéttarinnar og koma í veg fyrir kælingaráhrif sem og ritskoðun . 3 . Útvarp Saga hefur allt frá árinu 2007 bent á það sjónarmið hjá menntamálanefnd Alþingis að eðlilegra væri að skattgreiðendur gætu sjálfir valið þann fjölmiðil sem uppfyllir þarfir hvers og eins til upplýsinga og afþreyingar með því að merkja við á skattframtali sínu hvert nefskatturinn skuli renna . Útvarp Saga telur þessa tilhögun lýðræðislega þar sem samkeppnisstaðan er bágborin með RUV inná auglýsingamarkaði og eignarhald á “ stóru ” einkareknu fjölmiðlunum sé , að hluta til , í höndum lífeyrissjóða landsmanna . Þessi leið , væri hvetjandi fyrir alla einkarekna fjölmiðla að vanda efnistök og framsetningu dagskrárefnis verulega . 4 . Útvarp Saga telur að fjárhagsvanda einkarekinna fjölmiðla megi rekja til skorts á fylgni við samkeppnislög bæði íslensku lögin og ekki hvað síst samkeppnisskilyrði EES samningsins sem Ísland hefur skuldbundið sig til að hafa í forgangi í íslenskri lagaframkvæmd . ESA ( Eftirlitsstofnun EFTA ) hefur ítrekað þurft að gera athugasemdir við veru RUV á auglýsingamarkaði allt frá árinu 2008 . 5 . Útvarp Saga telur að fjárhagsvanda einkarekinna fjölmiðla megi lagfæra verulega með því að farið sé eftir ákvæðum EES samningsins og meginreglu skattalaga sem og jafnræðisreglu íslensku stjórnarskrárinnar . Er í því sambandi átt við greiðslur á virðisaukaskatti á auglýsingum sem íslenskir fjölmiðlar hafa lagaskyldu til að leggja ofan á seldar auglýsingar en erlendar efnisveitur sem eru inná íslenskum auglýsingamarkaði greiða lítinn sem engan virðisaukaskatt til ríkissjóðs . Er ljóst , að með því fyrirkomulagi er íslenskum fjölmiðlum verulega mismunað og stenst tæplega skattalög eða jafnræðisreglu stjórnarskrárinnar . 6 . Útvarp Saga telur mikilvægt að Fjölmiðlanefnd framkvæmi reglulega mælingar á hlustun , lestri og áhorfi íslenskra fjölmiðla sem eru skráningar - og leyfisskyldir til þess að fyrirliggjandi sé hver raunveruleg notkun er á fjölmiðlum í landinu . Jafnframt til að koma í veg fyrir blekkingar um hlustunar , áhorfs og lestrartölur sem kunna að vera notaðar í viðskiptasamböndum með auglýsingar . Mikilvægt er að allir fjölmiðlar séu mældir en ekki hluti þeirra til þess að sannar niðurstöður fáist um fjölmiðlanotkun . Framkvæmd fjölmiðlamælinga er uppspretta auglýsingafjármagns og hvernig það dreifist til fjölmiðla . 10. janúar 2020 Arnþrúður Karlsdóttir útvarpsstjóri . Ríkir neyðarástand á bráðamóttöku Landspítalans ?